31989R3171
L 310/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3171/89 НА СЪВЕТА
от 16 октомври 1989 година
относно прилагането на Решение № 1/89 на Съвместния комитет за сътрудничество ЕИО-Египет за изменение, вследствие на въвеждането на Хармонизираната система, на Протокол № 2 относно определянето на понятието за „продукти с произход“ и методи за административно сътрудничество
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че Споразумението за сътрудничество между Европейската икономическа общност и Арабска република Египет (1) беше подписано на 18 януари 1977 г.;
като има предвид, че по смисъла на член 25 от Протокол № 2 относно определяне на концепцията за „продукти с произход“ и методи за административно сътрудничество, която е неразделна част от горепосоченото споразумение, Съвместният комитет за сътрудничество ЕИО-Египет прие Решение № 1/89 за изменение на протокола;
като има предвид, че е необходимо да се приложи настоящото решение на Общността,
ПРИЕ НАСТОЯЩИЯ РЕГЛАМЕНТ:
Член 1
Решение № 1/89 на Съвместният комитет за сътрудничество ЕИО-Египет се прилага в Общността.
Текстът на решението е приложен към настоящия регламент.
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага от 1 януари 1990 г.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 16 октомври 1989 година.